  Майя Бывальцева Удмуртиын «Агростартап» программая грант басьтыны вожвылъяськонэ пыриськон понна куриськонъёсты кутыны кутскизы. Фермер уже вырыны мылкыд карисьёслэсь куриськонъёссэс элькунысь гурт возёсъя но сиён-юонъя министерствоын 12-тӥ куартолэзьысен 10-тӥ инвожоозь электрон амалэн басьтозы. Со сярысь удысэтлэн пресс-службаез ивортэ. 2020-тӥ арын Удмуртиын программая 89 миллион 100 сюрс манет висъялозы. Солы луыса элькунын 33 выль фермер возёсъёс но 66 выль ужан интыос кылдытозы Таяз арын агростартапъёс бадӟымгес юрттэт басьтыны быгато. Йӧл но сӥль поттыны пудо вордыны малпасьёс 5 миллион манетозь басьтыны быгатозы, кылем арын троссэ 3 миллион манет сёто вал. Мукет гурт ужез нуон понна 3 миллион манетозь висъялозы (миымлэсь кык поллы тросгес). Вормисьёслэсь нимъёссэс бизнес-ӵектосъёсты утем бере, пӧсьтолэзь кутсконын, шараяны малпало. Ӵектосъёсты утён туэ онлайн амалэн ортчоз Грант понна вожвылъяськыны малпасьёс понна тулыспалэ-южтолэзе элькун министерство «Мон – фермер» акселератор улсын дунтэк дышетонъёс радъяз. Тулыс даслэсь трос семинаръёс ортчизы, дышетон сӥзьыл но чакламын на. Тодэ вайытом, фермерствоез но гурт кооперациез азинтонъя йӧскалык ӵектос улсын «Агростартап» грантъёсты Удмуртиын нырысьсэ 2029-тӥ арын сётъязы. Миым 116 миллион 500 сюрс манет тыр 46 грантъёс висъязы. Гуртъёсын 37 выль фермеръёс возёсъёс усьтӥськизы, 89 выль ужан интыос кылдӥзы. Тегъёс: Ижкар Удмуртия гуртвозёс вожвылъяськон фермеръёс коньдон гуртвозёсъяминистерство 100ар грантъёс  